रोशनी वाली एक ऐसी जगह पर जाइए जहां आपका ध्यान न बंटे और आपके सभी उपकरण तैयार रहें। आप चाहेंगे कि आपका पूरा ध्यान अपने फ़्लैश कार्ड्स पर ही रहे। कुछ लोग चाहते हैं कि बैकग्राउंड में टेलीविज़न चलता रहे या कुछ संगीत बजता रहे। अगर यह आपकी पसंद हो, तब अपनी सुनने वाली चीज़ से प्रेरणा लेने को आप स्वतंत्र हैं, बस यह ध्यान रहे कि उनके कारण आपका ध्यान अपने काम पर से न हट जाये। इसका मतलब है कि आपके पास फ़्लैश कार्ड्स और टेक्स्ट बुक तैयार होनी चाहिए। आप एक अच्छा पेन, मार्कर्स, हाईलाइटर्स और लिखने की जो भी दूसरी सामग्री चाहिए हो, उसे ले लीजिये। इस स्टेज पर आपको यह भी तय करना होगा कि आप अपने फ़्लैश कार्ड्स बनाने के लिए किस माध्यम का इस्तेमाल करेंगे। आप काग़ज़ और पेन का इस्तेमाल करेंगे या आप डिजिटल फ़्लैश कार्ड्स बनाएँगे? आखिरकार, बात तो अपनी पसंद की है। अनेक स्टडीज़ (studies) से पता चला है कि अधिकांश छात्रों को कोई भी जानकारी तब अच्छी तरह से याद रहती है जब वे सामग्री को लिख लेते हैं। फिर भी, फ़्लैशकार्ड्स का फोन पर होना दूसरी बातों की तुलना में अधिक महत्वपूर्ण होता है। अपने नोट्स और टेक्स्ट बुक्स में ज़रूरी जानकारी को छाँट लीजिये। उनको, उनके की (key) भागों में ऐसे तोड़ लीजिये, जिससे कि आप उनको अपने नोटकार्ड्स पर – चाहे फ़िजिकल (physical) रूप में या डिजिटल रूप में नोट कर सकें। अपने नोट्स या टेक्स्टबुक में हाईलाइट करके आप ऐसा कर सकते हैं। अगर आप अपनी टेक्स्टबुक में नहीं लिख सकते हैं, तब एक अलग काग़ज़ पर लिखिए या अपने कंप्यूटर के वर्ड प्रोसेसर पर एक अलग फ़ाइल बना लीजिये। धीरे धीरे, आप नोट करने का एक सिस्टम विकसित कर लेंगे जिससे फ़्लैश कार्ड्स बनाना आसान हो जाएगा। इसकी सबसे आसान तरकीबों में से कुछ हैं कि जिन विषयों पर टीचर ने ज़ोर दिया हो उन सेक्शन्स को हाईलाइट कर लीजिये या उनके नीचे लाइन खींच लीजिये। कुछ लोग महत्वपूर्ण टेक्स्ट को बाकी नोट्स से अलग करने के लिए एस्टरिस्क्स, (asterisks), डैश, या अन्य सिंबल्स (symbols) का इस्तेमाल करते हैं।

How would you rephrase that briefly using Indonesian?
Carilah tempat yang nyaman untuk bekerja. Kumpulkan bahan-bahan yang diperlukan. Tandai informasi-informasi yang paling penting.